cyanic-selkie/wikianc huggingface dataset:
কাশ্মীরের ইতিহাস
পাকিস্তানি সেনাবাহিনীর আজাদ কাশ্মির রেজিমেন্টের সৈন‍্যরা; Source: GlobalSecurity.org আজাদ জম্মু ও কাশ্মিরকে 'স্বশাসিত' হিসেবে দাবি করা হলেও অঞ্চলটির ওপর পাকিস্তানের সুস্পষ্ট নিয়ন্ত্রণ রয়েছে। অঞ্চলটির প্রত‍্যেক রাষ্ট্রপতি ও প্রধানমন্ত্রীকে কাশ্মিরকে পাকিস্তানের অন্তর্ভুক্ত রাখার প্রতিশ্রুতি দিতে হয় এবং পাকিস্তান–বিরোধী বা বিচ্ছিন্নতাবাদী কোনো দলকে নির্বাচনে অংশ নিতে দেয়া হয় না। ভারত–নিয়ন্ত্রিত কাশ্মিরের বিচ্ছিন্নতাবাদী দল 'জম্মু কাশ্মির লিবারেশন ফ্রন্টে'র (জেকেএলএফ) পাকিস্তান–নিয়ন্ত্রিত কাশ্মিরেও শাখা রয়েছে, কিন্তু দলটি কাশ্মিরকে একটি স্বাধীন রাষ্ট্র হিসেবে প্রতিষ্ঠা করতে চায়, পাকিস্তানের অন্তর্ভুক্ত করতে চায় না। এজন‍্য দলটিকে আজাদ জম্মু ও কাশ্মিরে নির্বাচনে অংশ নিতে দেয়া হয় না।
অর্থাৎ, রাষ্ট্র গঠনের তিনটি উপাদান 'ভূখণ্ড', 'জনসংখ‍্যা' ও 'সরকার' থাকলেও আজাদ জম্মু ও কাশ্মিরের 'সার্বভৌমত্ব' নেই, সুতরাং এটি কোনো স্বাধীন রাষ্ট্র নয়। আজাদ জম্মু ও কাশ্মিরের রাজনৈতিক, অর্থনৈতিক, সামরিক ও বৈদেশিক সকল বিষয়াবলি পাকিস্তানি কেন্দ্রীয় সরকার নিয়ন্ত্রণ করে, সুতরাং এটি কোনো 'স্বশাসিত' অঞ্চলও নয়। কিন্তু পাকিস্তানি সংবিধান অনুযায়ী আজাদ জম্মু ও কাশ্মির পাকিস্তানি ফেডারেশনের অংশ নয় এবং অঞ্চলটি পাকিস্তানের আইনসভায়ও সদস‍্য প্রেরণ করে না, এজন্য এটি আইনগতভাবে পাকিস্তানের প্রদেশও নয়।
তাহলে এটি কী? সবদিক বিবেচনা করে বলা যায়, আজাদ জম্মু ও কাশ্মির আইনগত দৃষ্টিকোণ ছাড়া বাকি সকল দৃষ্টিকোণ থেকে পাকিস্তানের একটি অংশ। ভারতীয় এবং অন‍্যান‍্য পাকিস্তানবিরোধী গণমাধ্যমে দাবি করা হয় যে, পাকিস্তান আজাদ জম্মু ও কাশ্মিরকে জোরপূর্বক দখল করে রেখেছে এবং সেখানে গণতন্ত্র ও মানবাধিকারের ঘাটতি রয়েছে। কিন্তু প্রকৃতপক্ষে, পাকিস্তানের অন‍্যান‍্য প্রদেশের সঙ্গে আজাদ জম্মু ও কাশ্মিরের গণতন্ত্র ও মানবাধিকারের মাত্রার তেমন কোনো পার্থক্য নেই, এবং অঞ্চলটির জনসাধারণের অধিকাংশ পাকিস্তানের সঙ্গে থাকতে আগ্রহী।
১৯৪৭ সালে ভারতবর্ষের স্বাধীনতা লাভের প্রাক্কালে ভারতে এরকম মোট ৫৬৫টি দেশীয় রাজ‍্য ছিল এবং এই রাজ‍্যগুলোতে ছিল ব্রিটিশ–শাসিত ভারতের মোট ৪০% ভূমি ও ২৩% জনসংখ্যা। ভারত ছেড়ে যাওয়ার আগে ব্রিটিশরা এই রাজ‍্যগুলোকে তাদের জনসাধারণের ধর্মের ভিত্তিতে এবং ভৌগোলিক অবস্থান অনুযায়ী ভারত অথবা পাকিস্তান যেকোনো একটির সঙ্গে সংযুক্ত হওয়ার পরামর্শ প্রদান করে।
১৯৪৭ সালের ১৪ আগস্ট পাকিস্তান এবং ১৫ আগস্ট ভারত ব্রিটেনের কাছ থেকে স্বাধীনতা লাভ করে। অধিকাংশ দেশীয় রাজ‍্যই ব্রিটিশদের নির্দেশনা মোতাবেক ভারত অথবা পাকিস্তানের সঙ্গে যোগদান করে। কিন্তু কয়েকটি রাজ‍্য এর ব‍্যতিক্রম ছিল।
মানচিত্রে আজাদ জম্মু ও কাশ্মির; Source: Shutterstock ১৯৪৭ সালের ১৫ সেপ্টেম্বর আরব সাগরের তীরে অবস্থিত এবং ভারতের গুজরাত রাজ‍্য দ্বারা পরিবেষ্টিত হিন্দু–অধ‍্যুষিত জুনাগড় রাজ‍্যের মুসলিম নবাব পাকিস্তানের সঙ্গে 'অন্তর্ভুক্তি চুক্তি'তে (Instrument of Accession) স্বাক্ষর করেন এবং ১৬ সেপ্টেম্বর পাকিস্তান সেটি অনুমোদন করে। ভারত রাজ‍্যটির ওপর অবরোধ আরোপ করে এবং রাজ‍্যটির অভ‍্যন্তরে গোলযোগ সৃষ্টি করে, ফলে নবাব পালিয়ে যেতে বাধ‍্য হন এবং রাজ‍্যটি ভারতের হস্তগত হয়।
অন‍্যদিকে, মুসলিম–অধ‍্যুষিত জম্মু ও কাশ্মিরের হিন্দু রাজা ভারত বা পাকিস্তান কোনোটির সঙ্গেই যোগদান না করে ব্রিটিশ কমনওয়েলথের অধীনে একটি স্বাধীন রাষ্ট্র হিসেবে থাকার ইচ্ছে প্রকাশ করেন। কিন্তু স্বাধীন থাকা সম্ভব না হলে তিনি পাকিস্তানের পরিবর্তে ভারতে যোগ দিতে আগ্রহী ছিলেন। এজন্য ১১ আগস্ট তিনি জম্মু ও কাশ্মিরের পাকিস্তানপন্থী প্রধানমন্ত্রী রামচন্দ্র কাককে বরখাস্ত করেন এবং তার স্থলে ২৫ আগস্ট ভারতপন্থী মেহের চান্দ মহাজনকে প্রধানমন্ত্রী নিযুক্ত করেন। ইতোমধ্যে রাজ‍্যটিতে মারাত্মক গোলযোগ দেখা দেয়।
যুদ্ধ শেষে এদেরকে সেনাবাহিনী থেকে ছাটাই করা হয় এবং রাজা হরি সিং যুদ্ধফেরত সৈন‍্যদেরকে ব্রিটিশ সরকারের কাছ থেকে প্রাপ‍্য অর্থ দিতে বা এদেরকে তার নিজস্ব সেনাবাহিনীতে আত্তীকৃত করে নিতে অস্বীকৃতি জানান। ফলে এরা অসন্তুষ্ট অবস্থায় পুন্চে ফিরে যায়।
আজাদ জম্মু ও কাশ্মির মনোমুগ্ধকর প্রাকৃতিক দৃশ‍্যাবলির জন‍্য প্রসিদ্ধ; Source: Natural Scenery of Pakistan ১৯৪৭ সালের প্রথমদিকে হরি সিং পুন্চ অঞ্চলে খাজনা বৃদ্ধি করেন এবং হরি সিং–এর সৈন‍্যরা রসদপত্র সরবরাহ না পাওয়ায় স্থানীয় জনসাধারণের কাছ থেকে খাদ‍্যদ্রব‍্য ও অন‍্যান‍্য সামগ্রী বাজেয়াপ্ত করতে শুরু করে। এর ফলে ঐ অঞ্চলের জনসাধারণের মধ‍্যে তীব্র ক্ষোভের সৃষ্টি হয়। এছাড়া, 'নিখিল জম্মু ও কাশ্মির মুসলিম কনফারেন্স' দলটি এসময় জম্মু প্রদেশের পুন্চ ও মিরপুর অঞ্চলে বিপুল জনপ্রিয় ছিল এবং এই দলটি পাকিস্তানের সঙ্গে যোগ দেয়ার জন্য জনসাধারণকে আহ্বান জানায়।
ইতোমধ্যে খাজনা আদায়কে কেন্দ্র করে অক্টোবরে পুন্চে বিদ্রোহ দেখা দেয় এবং রাজা হরি সিং–এর হিন্দু ও শিখ সৈন‍্যরা কঠোর হাতে বিদ্রোহ দমনের চেষ্টা করে। এতে ক্ষিপ্ত হয়ে বহুসংখ্যক যুদ্ধফেরত মুসলিম সৈন‍্য বিদ্রোহে যোগ দেয়। পুন্চ অঞ্চলের প্রায় পুরোটাই রাজার নিয়ন্ত্রণের বাইরে চলে যায়।
১৯৪৭ সালের ৩ অক্টোবর পাকিস্তানের রাওয়ালপিন্ডিতে পুন্চ, মুজাফফরাবাদ ও মিরপুরে মুসলিম গোত্রপ্রধানরা মিলিত হয়ে 'আজাদ জম্মু ও কাশ্মির সরকার' গঠন করেন। খাজা গুলাম নবী গিলকার এই সরকারের রাষ্ট্রপতি এবং সর্দার মুহাম্মদ ইব্রাহিম খান প্রধানমন্ত্রী নিযুক্ত হন। কিন্তু গিলকার কয়েকদিনের মধ্যে শ্রীনগরে গ্রেপ্তার হন এবং পাকিস্তানের সঙ্গে বিরোধের কারণে এই সরকারটি বিলুপ্ত হয়ে যায়।
২৪ অক্টোবর পাল্লান্দ্রিতে আরেকটি 'আজাদ জম্মু ও কাশ্মির' সরকার গঠিত হয় এবং সর্দার ইব্রাহিম খান এই সরকারের রাষ্ট্রপতি নিযুক্ত হন। এই দিনটিকে বর্তমানে 'আজাদ কাশ্মির দিবস' হিসেবে পালন করা হয়।
এদিকে জম্মু ও কাশ্মির জুড়ে ব‍্যাপক সাম্প্রদায়িক দাঙ্গা–হাঙ্গামা শুরু হয়। ১৯৪৭ সালের অক্টোবর ও নভেম্বরে জম্মু প্রদেশে উগ্রপন্থী হিন্দু ও শিখরা 'রাষ্ট্রীয় স্বয়ংসেবক সঙ্ঘে'র (আরএসএস) পরিচালনায় এবং জম্মু ও কাশ্মিরের সরকার ও রাজকীয় সৈন‍্যবাহিনীর প্রত‍্যক্ষ সহায়তায় প্রায় ৫০,০০০ থেকে ১,০০,০০০ মুসলিমকে হত্যা করে। এই গণহত‍্যার মূল উদ্দেশ্য ছিল জম্মু প্রদেশের জনসংখ‍্যায় মুসলিমদের অনুপাত হ্রাস করা।
আজাদ জম্মু ও কাশ্মিরের প্রতিষ্ঠাতা ও প্রথম রাষ্ট্রপতি সর্দার মুহাম্মদ ইব্রাহিম খান; Source: Presidency of Azad Jammu & Kashmir জুনাগড়ে ভারতীয় সামরিক হস্তক্ষেপ, জম্মু ও কাশ্মিরের অভ‍্যন্তরে সাম্প্রদায়িক দাঙ্গা, পুন্চ বিদ্রোহ এবং আজাদ জম্মু ও কাশ্মির সরকার গঠন পাকিস্তানকে সরাসরি হস্তক্ষেপ করতে উৎসাহিত করে। ২২ অক্টোবর পাকিস্তানের তৎকালীন উত্তর–পশ্চিম সীমান্ত প্রদেশ (বর্তমান খাইবার পাখতুনখোয়া) থেকে সশস্ত্র পশতুন অনিয়মিত যোদ্ধারা পাকিস্তানি সেনা কর্মকর্তাদের পরিচালনায় জম্মু ও কাশ্মির আক্রমণ করে এবং জম্মু ও কাশ্মিরের রাজকীয় সৈন‍্যবাহিনী তাদের গতিরোধ করতে ব‍্যর্থ হয়। পশতুন যোদ্ধারা বারামুল্লা দখল করে নেয়, যেটি রাজধানী শ্রীনগর থেকে মাত্র ৩২ কি.মি. দক্ষিণ–পশ্চিমে অবস্থিত ছিল। এখানে পৌঁছে তারা শ্রীনগরের দিকে অগ্রসর না হয়ে নিরর্থক হত‍্যাকাণ্ড ও লুটতরাজে লিপ্ত হয় এবং তাদের অগ্রযাত্রা থেমে যায়।
রাজা হরি সিং নিরুপায় হয়ে ২৬ অক্টোবর ভারতের সঙ্গে 'অন্তর্ভুক্তি চুক্তি'তে স্বাক্ষর করেন এবং ভারতীয় সৈন‍্যরা বিমানে করে শ্রীনগরে পৌঁছে। তাদের আক্রমণের মুখে পশতুন যোদ্ধারা পশ্চাৎপসরণে বাধ‍্য হয় এবং পাকিস্তানও জম্মু ও কাশ্মিরে সৈন‍্য প্রেরণ করে। নভেম্বরে পশতুন যোদ্ধা ও স্থানীয় উগ্রপন্থী মুসলিমরা মিরপুর অঞ্চলে গণহত‍্যা চালিয়ে প্রায় ২০,০০০ হিন্দু ও শিখকে হত‍্যা করে। এর ফলে এই অঞ্চলের হিন্দু ও শিখদের সংখ‍্যা একেবারেই হ্রাস পায়।
বেশ কয়েকটি আক্রমণ ও প্রতি–আক্রমণের পর জম্মু ও কাশ্মিরে ভারতীয় ও পাকিস্তানি সৈন‍্যদের অবস্থান স্থিতিশীল হয় এবং ১৯৪৯ সালের ৫ জানুয়ারি যুদ্ধবিরতি হয়। এসময় জম্মু ও কাশ্মিরের উত্তর ও পশ্চিমাংশ পাকিস্তানি নিয়ন্ত্রণে ছিল। জম্মু ও কাশ্মিরে দুই পক্ষের যে সীমানা ছিল, সেই 'নিয়ন্ত্রণ–রেখা'ই (Line of Control) এখন পাকিস্তানের আজাদ জম্মু ও কাশ্মির এবং ভারতের জম্মু ও কাশ্মির কেন্দ্রশাসিত অঞ্চলের সীমারেখা। উল্লেখ্য, সেসময় গিলগিট–বালতিস্তান আজাদ জম্মু ও কাশ্মিরের অন্তর্ভুক্ত ছিল।
এসময় ভারতীয় জাতিসংঘের মধ‍্যস্থতায় কাশ্মির সমস‍্যা সমাধানের চেষ্টা চালায়। জাতিসংঘ জম্মু ও কাশ্মিরের ভাগ‍্য গণভোটের মাধ্যমে নির্ধারণ করার প্রস্তাব দেয়, এবং এর পূর্বশর্ত হিসেবে প্রথমে জম্মু ও কাশ্মির থেকে পাকিস্তানি সৈন‍্য সম্পূর্ণরূপে প্রত‍্যাহার এবং পরবর্তীতে ভারতীয় সৈন‍্য আংশিক রূপে প্রত্যাহার করতে বলে। ভারতের ওপর বিশ্বাস না থাকার কারণে পাকিস্তান আজাদ জম্মু ও কাশ্মির থেকে সৈন‍্য প্রত‍্যাহার করেনি, ফলে গণভোটও আর অনুষ্ঠিত হয়নি।
আজিলিসেস
আজিলিসেস খ্রিস্টপূর্ব প্রথম শতাব্দীর একজন ইন্দো-সিথিয় শাসক ছিলেন।
মুদ্রা
আজিলিসেসের নামাঙ্কিত যে সকল দ্বিভাষী মুদ্রা আবিষ্কৃত হয়েছে, তার কয়েকটিতে এক পিঠে খরোষ্ঠী লিপিতে আজিলিসেসের নাম (রাজাতিরাজস মহতস অয়িলিসস) উৎকীর্ণ থাকলেও মুদ্রাগুলির অপর পিঠে ইন্দো-সিথিয় শাসক প্রথম আজেসের নাম (বাসিলেওস বাসিলেওন মেগালোউ আজোউ) গ্রিক লিপিতে উৎকীর্ণ রয়েছে। সেই কারণে হোয়াইটহেড এই দুই শাসককে একই ব্যক্তি বলে মনে করেছেন, কিন্তু উইলিয়াম উডথর্প টার্ন তাদের দুইজনকে সমকালীন দুইজন শাসক হিসেবে চিহ্নিত করেছেন। ম্যাকডাওয়েলের মনে করেছেন যে, প্রথম আজেসের মুদ্রার ওপর নিজের নাম উৎকীর্ণ করার কারণে আজিলিসেস প্রথম আজেসের পরবর্তী শাসক ছিলেন। এই সকল মুদ্রায় আজিলিসেসের অশ্বারূঢ় চাবুকধারী প্রতিকৃতি মুদ্রিত রয়েছে। তার অপর একটি মুদ্রায় ভারতীয় দেবী লক্ষ্মীর মূর্তি খোদাই করা রয়েছে।
আমিরানি (আগ্নেয়গিরি)
আমিরানি (ইংরেজি: Amirani) হল বৃহস্পতির প্রাকৃতিক উপগ্রহ আইয়োর একটি সক্রিয় আগ্নেয়গিরি। এটি আইয়োর অগ্রণী গোলার্ধে অবস্থিত এবং এটির স্থানাংক. এই আগ্নেয়গিরিটি সমগ্র সৌরজগতের বৃহত্তম সক্রিয় লাভা প্রবাহের জন্য দায়ী। এই আগ্নেয়গিরির সাম্প্রতিক লাভা প্রবাহগুলি আইয়োর অন্যান্য আগ্নেয়গিরির লাভা প্রবাহগুলিকেও নগন্য প্রতিপন্ন করেছে।
১৯৭৯ সালের মার্চ মাসে ভয়েজার ১ কর্তৃক গৃহীত আলোকচিত্রগুলিতে এই আগ্নেয়গিরিটিকে প্রথম পর্যবেক্ষণ করা হয়েছিল। সেই বছরই পরে ইন্টারন্যাশনাল অ্যাস্ট্রোনমিক্যাল ইউনিয়ন জর্জিয়ান অগ্নিদেবতা আমিরানির নামানুসারে এটির নামকরণ করে।
গঠন ও ভৌত বৈশিষ্ট্য
আমিরানি আগ্নেয়গিরিটি বৃহস্পতি গ্রহের প্রায় সমবয়সী, অর্থাৎ প্রায় ৪.৫ বিলিয়ন বছর পুরনো। এটিকে ঘিরে রয়েছে গিশ বার প্যাটারা। অভিঘাত গহ্বরের পর্বতগুলির মধ্যে আমিরানি একটি জমে যাওয়া সালফিউরিক লাভা ক্ষেত্রের কেন্দ্রে অবস্থিত। এই লাভা ক্ষেত্রটি গড়ে উঠেছে একটি অর্ধবৃত্তাকার, ৩৭ কিলোমিটার প্রশস্ত আগ্নেয় গহ্বর দ্বারা। এই গহ্বরটি একটি সংকীর্ণ প্রণালীর মাধ্যমে যুক্ত হয়েছে একটি ৩৩০ কিলোমিটার মিশ্র লাভা প্রবাহের সঙ্গে। আমিরানি প্রবাহক্ষেত্রের দক্ষিণার্ধটি ঘিরে রয়েছে ব্যাসাল্ট ও সিলিকার দ্বারা গঠিত উজ্জ্বল সালফার ডাইঅক্সাইড (SO2) বিকীর্ণ প্রক্ষেপের একটি সাদা উদ্গীরণ স্তম্ভ, যা উদ্গীরণের সময় জমে যায় এবং মাটিতে পতিত হয়।
উদ্গীরণ
গ্যালিলিও মহাকাশযান থেকে পর্যবেক্ষিত সাম্প্রতিক লাভা প্রবাহগুলি পাঁচ মাসেরও কম সময়ের মধ্যে আইয়োর আনুমানিক প্রায় ৬২০ বর্গ কিলোমিটার এলাকা আবরিত করেছে, যা বিগত ২১ বছরে হাওয়াইয়ান আগ্নেয়গিরি কিলাউয়া কর্তৃক লাভা প্রবাহ দ্বারা আবরিত এলাকার প্রায় ছয় গুণ। আমিরানি আগ্নেয়গিরিটি পৃথিবীর ঢালাকৃতি আগ্নেয়গিরির বৈশিষ্ট্যগুলি বহন করে। এই ধরনের আগ্নেয়গিরির উদ্গীরণের ফলে পাহোহো-ধাঁচের লাভা প্রবাহ সৃষ্টি হয় এবং প্রচুর পরিমাণে প্রধানত ব্যাসাল্টীয় উপাদান ও সালফার-সমৃদ্ধ লাভা উৎপাদিত হয়। এটির ভূতাত্ত্বিক কার্যকলাপের কারণ বৃহস্পতির প্রভাবান্বিত জোয়ার-সংক্রান্ত বল। আমিরানির উদ্গীরণগুলি নিয়ন্ত্রিত হয় বৃহস্পতিকে কেন্দ্র করে উপগ্রহটির কক্ষপথের দ্বারা। আইয়োর পৃষ্ঠভাগে সর্বাধিক ১,৬৫০ ডিগ্রি সেলসিয়াস তাপমাত্রায় আগ্নেয়গিরিটির অগ্ন্যুৎপাত ঘটে, যার গড় তাপমাত্রা -৯৫ ডিগ্রি সেলসিয়াস। আমিরানি থেকে কয়েক বছর ধরে একনাগাড়ে অগ্ন্যুৎপাতের ফলে লাভা প্রবাহ দ্বারা আইয়োর পৃষ্ঠভাগ আবরিত হয়। এই ধরনের ঘটনা পৃথিবীর আগ্নেয়গিরিগুলিতে ঘটতে দেখা যায় না।
নামের উৎস
খ্রিস্টপূর্ব ৩০০০-২০০০ অব্দের জর্জিয়ান পৌরাণিক নায়ক আমিরানির নামানুসারে আগ্নেয়গিরিটির নামকরণ করা হয়েছে। আমিরানিকে গ্রিক টাইটান প্রোমেথিউসের জর্জিয়ান প্রতিরূপ মনে করা হয়। উল্লেখ্য, প্রোমেথিউসের নামেও আইয়োতে একটি আগ্নেয়গিরির নামকরণ করা হয়েছে। কথিত আছে, শিকারের মহাদেবী ডালির পুত্র আমিরানি তাঁর সংস্পর্শে আসা সকলকে ধাতুর ব্যবহার শিখিয়ে ঈশ্বরকে অবমাননা করেছিলেন। শাস্তি হিসেবে আমিরানিকে ককেসাসের খাড়া পাহাড়ে শিকল দিয়ে বেঁধে মৃত্যুর অপেক্ষায় ফেলে রেখে যাওয়া হয়। আমিরানি যখন নিজেকে মুক্ত করার জন্য ছটফট করতেন, তখন একটি ইগল পাখি এসে প্রতিদিন তাঁর যকৃৎ আক্রমণ করত।
ডিপলোডোকাস
ডিপলোডোকাস হচ্ছে ডিপলোডোসিড সরোপড ডাইনোসর এর এক বিলুপ্ত প্রজাতি। ১৮৭৭ সালে স্যার স্যামুয়েল ওয়েনডেল উইলিস্টন সর্বপ্রথম এই প্রজাতির ফসিল আবিষ্কার করেন। ১৮৭৮ সালে অথনিয়েল চার্লস মার্শ এর প্রজাতিগত নামকরণ করেন। নামটি একটি নিও-লাতিন শব্দ যা দুটি গ্রিক শব্দ থেকে আগত,  διπλός(ডিপ্লোস) "দ্বৈত" এবং δοκός (ডোকোস) "রশ্মি"। নামটি এর লেজের নিম্নাংশে থাকা দ্বৈত-রশ্মি আকারযুক্ত শেভরন হাড় কে নির্দেশ করে। এই আকৃতির শেভরন হাড়কে ডিপলোডোকাসের অদ্বিতীয় বৈশিষ্ট্য হিসেবে মনে করা হত, কিন্তু পরবর্তীতে এই হাড় ডিপলোডোসিড পরিবারের অন্যান্য সদস্যের পাশাপাশি ননডিপলোসিড সরোপডে, যেমন মেমেনশিয়াসরাস এ খুঁজে পাওয়া যায়। তাই এখন মনে করা হয় সেইসমোসরাস  হ্যালোরাম, ডিপলোডোকাসেরই  একটি প্রজাতি।
এই প্রজাতির ডাইনোসরেরা জুরাসিক যুগ এর শেষের দিকে বর্তমান উত্তর আমেরিকার পশ্চিমাঞ্চলে বাস করত। মরিসন ফরমেশন এর মধ্যভাগ থেকে উপরের দিকে পাওয়া সুলভ কিছু ডাইনোসর ফসিলের মধ্যে এটি অন্যতম। ১৫২-১৫৪ মিলিয়ন বছর পূর্বে প্রাক-কিমারিজিয়ান যুগের ফসিল এগুলো। মরিসন ফরমেশন এমন এক স্থান-কালের সাক্ষী যেখানে রাজত্ব করত অ্যাপাটোসরাস, ব্যারোসরাস, ব্রাকিওসরাস, ব্রন্টোসরাস, ক্যামারাসরাস এর ম ত দৈত্যাকার সরোপড ডাইনোসরেরা।
অতি সহজে চেনা যায় এমন এক প্রজাতির ডাইনোসর ডিপলোডোকাস, যার কারণ এর বৈশিষ্ট্যমণ্ডিত সরোপড আকৃতি, লম্বা গলা ও লেজ এবং চারটি বলিষ্ঠ পা। অনেক বছর ধরে এটি আমাদের পরিচিত সবচেয়ে বড় ডাইনোসর ছিল। এর বিশালাকার একে শিকারি অ্যালোসরাস এবং সেরাটোসরাস এর কাছে অনাকর্ষনীয় করে তুলেছিল। এদের সকলের ফসিল একই স্তরে পাওয়া যাওয়ায় মনে করা হয় এরা একই স্থানে বসবাস করত।
বর্ণনা
বাম|থাম্ব|436x436পিক্সেল|ডিপলোডোকাস কার্নেগী (সবুজ) এবং ডিপলোডোকাস হ্যালোরাম (কমলা) এর সাথে মানুষের আকারের তুলনামূলক চিত্র। সুপরিচিত সরোপডদের মধ্যে ডিপলোডোকাস ছিল বিশালবপু, লম্বা গলার অধিকারী, চতুষ্পদী প্রাণী যার লম্বা চাবুকের মত লেজ ছিল। এদের অগ্রপদ পশ্চাদপদের তুলনায় একটু খাটো ছিল, যার ফলে এরা সুদীর্ঘ অনুভূমিক দেহভঙ্গিমার অধিকারী। এদের কঙ্কাল কাঠামোকে ঝুলন্ত সেতু র সাথে তুলনা করা হয়। বর্তমানে ডিপলোডোকাস কার্নেগী দীর্ঘতম ডাইনোসরগুলোর মধ্যে অন্যতম যার দৈর্ঘ্য ২৫ মিটার (৮২ ফুট) এবং ওজন আনুমানিক ১০ থেকে ১৬ মেট্রিক-টন।
ডিপলোডোকাস হ্যালোরাম -এর দেহাবশেষ দেখে মনে করা হয় যে এটি সম্ভবত চারটি হাতির সমান ছিল। ১৯৯১ সালে যখন প্রথম এর বর্ণনা প্রকাশিত হয় তখন আবিষ্কারক ডেভিড গিলেত্তে হিসাব করে এর দৈর্ঘ্য নির্ণয় করেন ৫২ মিটার (১৭১ ফুট), যা একে দীর্ঘতম ডাইনোসরের মর্যাদা দেয়। বর্তমান হিসাব অনুযায়ী এর ওজন ১১৩ টনের অধিক ছিল। পরবর্তীতে এর দৈর্ঘ্য প্রায় ৩৩.৫ মিটার (১১০ ফুট) হিসাব করা হয়, কেননা জানা যায় যে গিলেত্তে দৈর্ঘ্য পরিমাপের সময় ১২-১৯ নং কশেরুকাকে ২০-২৭ নং কশেরুকা হিসেবে মেপেছেন। পিটসবার্গ, পেন্সিল্‌ভেনিয়া তে অবস্থিত Carnegie Museum of Natural History এর যে ডিপলোডোকাসের আকারের উপর ভিত্তি করে এদের দৈর্ঘ্য নির্ণয় করা হয়েছিল তার ১৩তম কশেরুকা অন্য একটি ডাইনোসরের। বাম|থাম্ব|335x335পিক্সেল|ডিপলোডোকাসের লেজের কঙ্কাল ডিপলোডোকাসের অত্যন্ত লম্বা লেজ ছিল, যা প্রায় ৮০ টি কশেরুকা র সমন্বয়ে গঠিত। মনে করা হয় এই লেজ তারা আত্মরক্ষা বা কোন কিছু ভাঙ্গার কাজে ব্যবহার করত। হয়তো এই লেজ লম্বা গলার বিপরীতে ভারসাম্য রক্ষায় কাজে লাগত। লেজের মধ্যভাগে দ্বৈত-রশ্মি (অদ্ভুত আকারের শেভরন হাড়, যা এর নামকরনের কারণ) দেখা যায়। এগুলো হয়ত অন্যান্য কশেরুকাকে স্থিতাবস্থায় রাখত অথবা লেজের রক্তনালী রক্ষা করত।
অন্যান্য সরোপডের ন্যায় ডিপলোডোকাসের অগ্রপদও সুগঠিত। এদের আঙ্গুল ছিল, হাড়গুলো উলম্ব কলামে সজ্জিত। হাড়ের সন্ধিস্থলগুলো অশ্বখুড়াকৃতির। ডিপলোডোকাসের অগ্রপদের একটিমাত্র আঙ্গুলে নখর ছিল, যা অন্যান্য সরোপডদের তুলনায় বড় ছিল। এটি সমান ছিল এবং হাতের হাড় থেকে বিচ্ছিন্ন ছিল। এই অস্বাভাবিক নখরের ব্যবহার এখনও জানা যায়নি। থাম্ব|280x280পিক্সেল|ডিপলোডোকাস কার্নেগী এর বাস্তব রূপ চিত্রায়ন কাঁটা, লম্বা গলা এবং লেজসহ এমন কোন খুলি এখনও পাওয়া যায়নি যা সুনিশ্চিতভাবে ডিপলোডোকাসের বলে দাবি করা যায়। যদিও অন্যান্য ডিপলোডোসিডসদের খুলি ডিপলোডকাসের খুলির সাদৃশ্য পাওয়া যায়। ডিপলোডকাসের ছোট ছোট তীক্ষ্ণ দাঁত ছিল যা চোয়ালের সম্মুখভাগে সাজানো থাকতো। এদের করোটিকা সমগ্র দেহের তুলনায় ছোট ছিল। এদের ঘাড়ে ১৫ টি কশেরুকা থাকত এবং এদের মাথা ভূমির সমান্তরালে থাকায় এরা মাথা বেশি উঁচুতে তুলতে পারত না।
১৯৯০ সালে ডিপলোসিডের চামড়ার কিছু অংশ আবিষ্কার হওয়ায় দেখা যায় এদের কিছু কিছু প্রজাতির চামড়ায় সরু কেরাটিন ময় কাঁটা ছিল, অনেকটা ইগুয়ানা দের ন্যায়। যা ১৮ সেন্টিমিটার (৭.১ ইঞ্চি) লম্বা হয়। কাঁটাগুলো লেজে এবং সম্ভবত পিঠে এবং ঘাড়েও ছিল। বর্তমানে ডাইনোসরের সম্পূর্ণ রুপ গঠনে এই কাঁটাগুলো এক অবিচ্ছেদ্য অংশ। Walking with Dinosaurus প্রামান্যচিত্রে এদের সম্পূর্ণরুপে উপস্থাপন করতে কাঁটাগুলো দেখানো হয়।
আবিষ্কার এবং প্রজাতিসমূহ
বাম|থাম্ব|351x351পিক্সেল|হ্যাচারের কঙ্কাল পুনস্থাপন ডিপলোডকাসের বেশ কয়েকটি প্রজাতি ১৮৭৮ থেকে ১৯২৪ সালের মধ্যে বর্ণিত হয়। প্রথম কঙ্কালটি আবিষ্কৃত হয়েছিল ১৮৭৭ সালে কলোরাডো র ক্যানন সিটি তে, আবিষ্কারকদ্বয় ছিলেন বেঞ্জামিন মাজ এবং স্যার স্যামুয়েল ওয়েনডেল উইলিস্টন। এর নাম রাখা হয়েছিল ডিপলোডোকাস লঙ্গাস । ডিপলোডোকাসের দেহাবশেষ ইউটা, মন্টানা এবং কলোরাডো এর মরিসন ফরমেশন এ পাওয়া যায়। প্রাণীদের ফসিল প্রায় একই রকম থাকে, খুলি বাদে। কখনও খুলিসহ সম্পূর্ণ কঙ্কাল পাওয়া যায়নি। ১৯২৪ সালে জানা যায় ১৯০২ সালে উইলিয়াম এইচ. আটারব্যাক ডিপলোডকাস হাই এর কঙ্কালতন্ত্রের অংশবিশেষ আবিষ্কার করেন খুলিসহ। ২০১৫ সালে এর গণ গ্যালিমোপাস এ পরিবর্তন করে এর পুনরায় নামকরণ করা হয়। এবং পরবর্তীতে বহু ডিপলোডোকাসকে এই গণভুক্তি করা হয়। যার ফলে ডিপলোডকাসের কোন নির্দিষ্ট খুলি নেই।
মরিসন ফরমেশনে পাওয়া সরোপডের দুইটি গণ ডিপলোডকাস এবং ব্যারোসরাস এর অঙ্গীয় কঙ্কালের মধ্যে সাদৃশ্য লক্ষণীয়। অতীতে অনেক হাড়কে ডিপলোডোকাসের অধিভুক্ত করা হয়, যা হয়ত ব্যারসরাসের হতে পারে। ডিপলোডোকাসের ফসিল মরিশন ফরমেশনের ৫ নং পাললিক স্তরে পাওয়া গিয়েছিল।
বাঙালি বৌদ্ধ
বাঙালি বৌদ্ধ বাঙালিদের একটি ধর্মীয় উপগোষ্ঠী যারা বৌদ্ধ ধর্ম মেনে চলেন বা অনুশীলন করেন। বাঙালি বৌদ্ধরা মূলত বাংলাদেশ এবং ভারতের পশ্চিমবঙ্গ এবং ত্রিপুরা রাজ্যে বাস করে।
বাংলায় বৌদ্ধধর্মের একটি সমৃদ্ধ প্রাচীন ঐতিহ্য রয়েছে। যখন মহাযান এবং বজ্রায়ণ ধারণাগুলো সমৃদ্ধ হয়েছিল, তখন এই অঞ্চলটি প্রাচীন বৌদ্ধ মৌর্য এবং পাল সাম্রাজ্যের ঘাঁটি ছিল। দক্ষিণ-পূর্ব বাংলা ১৬ ও ১৭ শতকের মধ্যযুগীয় ম্রক ইউর রাজ্য -এর মধ্যযুগীয় বৌদ্ধ রাজন্য দ্বারা শাসিত হতো। ব্রিটিশ রাজ আধুনিক সম্প্রদায়ের উত্থানকে প্রভাবিত করেছিল।
বর্তমানে, বাঙালি বৌদ্ধ ধর্মাবলম্বীরা থেরবাদ বৌদ্ধ ধর্মের অনুসারী।
ইতিহাস
বাম|থাম্ব|[[পাল সাম্রাজ্য|পাল বংশের সোমপুর মহাবিহার, ইউনেস্কোর বিশ্ব ঐতিহ্যবাহী সাইট]] প্রাচীন বাংলা ছিল বৌদ্ধ শিক্ষা এবং শিল্পের কেন্দ্র। বিভিন্ন বৌদ্ধ নিদর্শনের অঞ্চল খনন করা হয়েছে, বিশেষত ওয়ারী-বাটেশ্বর, চন্দ্রকেতুগড়, পাহাড়পুর, মহাস্থানগড় এবং ময়নামতিতে। অশোকের নেতৃত্বাধীন মৌর্য সাম্রাজ্য খ্রিস্টপূর্ব দ্বিতীয় শতাব্দীতে এই অঞ্চলটিতে তার আভিজাত্য প্রসারিত করেছিল। অশোক তার নিজের সাম্রাজ্য এবং বিস্তৃত প্রাচীন পৃথিবীতে বৌদ্ধধর্ম প্রচারে গুরুত্বপূর্ণ ভূমিকা পালন করেছিলেন। বাংলায় বৌদ্ধ সমতট সামুদ্রিক রাজ্য দ্বারা মৌর্য শাসন সফল হয়েছিল।
আঠারো শতকের শেষের দিকে এই অঞ্চলটি ব্রিটিশ সাম্রাজ্যের হাতে তুলে দেওয়া হয়েছিল। এই সময়কালে, একটি পুনরুজ্জীবন আন্দোলন বিকাশ লাভ করে। যা থেরবাদ ভিক্ষুদের দুটি আদেশ সংঘরাজ নিকয়া এবং মহাস্থবির নিকায়ের বিকাশের দিকে পরিচালিত করে।
বিশ শতকের গোড়ার দিকে ব্রিটিশ রাজকালে বাঙালি বৌদ্ধরা পাশ্চাত্য শিক্ষার দ্বারা উপকৃত হয়েছিল। অধ্যাপক বেনিমাধব বড়ুয়া (১৮৮৮-১৯৪৮) লন্ডন বিশ্ববিদ্যালয় থেকে ডক্টর অফ লেটার্স ডিগ্রি অর্জনকারী প্রথম এশীয়। বাঙালি বৌদ্ধ কর্মী ও গেরিলারাও বাংলাদেশের মুক্তিযুদ্ধে সক্রিয় ছিল।
জনমিতি
থাম্ব|চট্টগ্রামের [[মহেশখালী দ্বীপ|মহেশখালী দ্বীপে একটি বৌদ্ধ মন্দির]] বাঙালি বৌদ্ধ সম্প্রদায়ের প্রধান অংশ রয়েছে বাংলাদেশে। তারা সাধারণত উচ্চ শিক্ষার হার অর্জন করেছে। তারা বাংলাদেশী মধ্যবিত্ত। বিশেষত বন্দর নগরী চট্টগ্রামে তাদের বেশি পাওয়া যায়। সম্প্রদায়ের অনেক সদস্য ঢাকা, কক্সবাজার এবং কুমিল্লায় বাস করেন। পূর্ব ভারতের রাজ্য রাজধানী আগরতলা এবং কলকাতায়ও উল্লেখযোগ্য বাঙালি বৌদ্ধ সম্প্রদায় রয়েছে।
উৎসব
বুদ্ধের জন্মদিন বাংলাদেশের একটি সরকারি ছুটি।
মুক্তিযোদ্ধা:
সংগীত
বৌদ্ধ সম্প্রদায়ের Mina Barua বাংলাদেশের প্রখ্যাত লোকসংগীত সংগীতশিল্পী
বৌদ্ধ সম্প্রদায়ের পার্থ বড়ুয়া বাংলাদেশের শৈলীর অন্যতম পথিকৃৎ।
জোয়েল ভিলচেস ম্যারেস
জোয়েল ভিলচেস ম্যারেস (জন্মঃ ১৩ জুলাই ১৯৫৭) একজন মেক্সিকান রাজনীতিবিদ। তিনি ন্যাশনাল অ্যাকশন পার্টির সদস্য। ২০০০ থেকে ২০০৩ অবধি তিনি মেক্সিকো কংগ্রেসের ৫৮তম আইনসভার নিম্নকক্ষ কামারা দে ডিপুতাদোজ(অনুঃ উপনেতাদের কক্ষ)-এ গুয়ানাহুয়াতোর প্রতিনিধিত্বকারী একজন উপনেতা হিসাবে দায়িত্ব পালন করেছিলেন।
কুন্নমকুলাম
কুন্নমকুলাম (Kunnamkulam) ভারতের কেরালা রাজ্যের ত্রিশূর জেলার একটি শহর ও পৌরসভা এলাকা।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৫৭ মিটার (১৮৭ ফুট)।
জনসংখ্যার উপাত্ত
ভারতের ২০০১ সালের আদম শুমারি অনুসারে কুন্নামকুলম শহরের জনসংখ্যা হল ৫১,৫৮৫ জন। এর মধ্যে পুরুষ ৪৭% এবং নারী ৫৩%।
এখানে সাক্ষরতার হার ৮৫%। পুরুষদের মধ্যে সাক্ষরতার হার ৮৬% এবং নারীদের মধ্যে এই হার ৮৩%। সারা ভারতের সাক্ষরতার হার ৫৯.৫%, তার চাইতে কুন্নামকুলম এর সাক্ষরতার হার বেশি।
এই শহরের জনসংখ্যার ১০% হল ৬ বছর বা তার কম বয়সী।
সাঁতার-পুকুর
অনেক শরীরচর্চা কেন্দ্র এবং ব্যক্তিগত সংঘঘরে অনুশীলন বা বিনোদন করার জন্য সাঁতার-পুকুর থাকে। অনেক শহরে সর্বসাধারণের জন্য উন্মুক্ত সাঁতার-পুকুরের সুব্যবস্থা থাকে। অনেক বাণিজ্যিক রাত্রিনিবাস তথা হোটেলে অতিথিদের নিজস্ব অবসর সময়ে ব্যবহারের জন্য সাঁতার-পুকুর থাকে। উচ্চ বিদ্যালয় এবং বিশ্ববিদ্যালয়গুলির মতো শিক্ষাকেন্দ্রগুলিতে কখনও কখনও শারীরিক শিক্ষার পাঠ, বিনোদনমূলক ক্রিয়াকলাপ, অবসর এবং সাঁতারের দলগুলির মতো প্রতিযোগিতার আয়োজনের জন্য সাঁতার-পুকুর থাকে। জলে ঝাঁপ, অন্যান্য বিশেষ জলক্রীড়া এবং দেহচর্চামূলক চিকিৎসার পাশাপাশি ডুবন্ত ব্যক্তিদের উদ্ধারকারী দক্ষ সাঁতারু (লাইফগার্ড) এবং নভোচারীদের প্রশিক্ষণের জন্যও বিশেষ সাঁতার-পুকুর ব্যবহার করা হয়। সাঁতার-পুকুরের পানি উষ্ণ বা উত্তপ্ত করা যেতে পারে।
ইতিহাস
আধুনিক পাকিস্তানে অবস্থিত প্রাচীন মহেঞ্জোদাড়ো নগরীতে খ্রিস্টপূর্ব তৃতীয় সহস্রাব্দে খনন করা "মহাস্নানাগার"-টি সম্ভবত ইতিহাসের প্রথম সাঁতার-পুকুর ছিল। আয়তনের এই জলাশয়টি ইট দিয়ে আস্তরিত ও একটি আলকাতরা-ভিত্তিক জলনিরোধক (সিল্যান্ট) দিয়ে আবৃত ছিল।
প্রাচীন গ্রিক এবং রোমানরা তাদের মল্লক্রীড়া বিদ্যালয় "পালাইস্ত্রা"-গুলিতে মল্লক্রীড়া প্রশিক্ষণের জন্য জলক্রীড়া এবং সামরিক অনুশীলনের জন্য কৃত্রিম জলাশয় তৈরি করত। রোমান সম্রাটদের ব্যক্তিগত সাঁতার-পুকুর ছিল, যেগুলির মধ্যে মাছও রাখা হত, তাই স্নান বা সাঁতারের পুকুরের জন্য লাতিন শব্দটি ছিল পিসকিনা (যার অর্থ মাছের পুকুর)। রোমের এক ধনী অভিজাত ব্যক্তি গাইউস মায়েকেনাস সম্ভবত খ্রিস্টপূর্ব ৩৮ অব্দ থেকে ৮ খ্রিস্টাব্দের মধ্যে তাঁর উদ্যানে একটি উষ্ণজলের সাঁতার-পুকুর তৈরি করেছিলেন। গাইস ময়েসেনাস আউগুস্তুস ধনী সম্রাজ্যের উপদেষ্টা ছিলেন এবং চারুকলার প্রথম পৃষ্ঠপোষক হিসাবে বিবেচিত ছিলেন।
১৯শ শতক
উনিশ শতকের মাঝামাঝি সময়ে সাঁতার-পুকুর ব্রিটেনে জনপ্রিয়তা লাভ করে। ১৮৩৭ সালের প্রথম দিকে ইংল্যান্ডের লন্ডন নগরীতে ঝাঁপমঞ্চসহ ছয়টি অভ্যন্তরীণ সাঁতার-পুকুর ছিল। কেন্টের মেইডস্টোন সুইমিং ক্লাবকে ব্রিটেনের প্রাচীনতম সাঁতারু সংঘ হিসেবে গণ্য করা হয়। ১৮৪৪ সালে মেডওয়ে নদীতে ডুবে যাওয়ার উদ্বেগের প্রতিক্রিয়া হিসাবে এটি গঠিত হয়েছিল। বিশেষত উদ্ধারকারীরা প্রায়শই ডুবে যেত, কারণ তারা নিজেরাই নিরাপদে সাঁতার কাটতে পারতনা। সংঘের সদস্যরা মেডওয়ে নদীতে সাঁতার কাটত এবং সাঁতারা প্রতিযোগিতা, জলে ঝাঁপদান প্রতিযোগিতা এবং ওয়াটার পোলো ম্যাচ করত। ১৮৪৪ সালের দক্ষিণ পূর্ব গেজেট প্রকাশনাতে জলজ নাস্তার পার্টির কথা জানানো হয়েছিল: নদীতে ভাসমান ভেলাতে কফি এবং বিস্কুট পরিবেশন করা হয়েছিল। কফি আগুনের উপরে গরম রাখা হয়েছিল; ক্লাব সদস্যদের একই সময়ে জল চলা এবং কফি পান করতে হয়েছিল। সর্বশেষ সাঁতারুরা এই ভেলাটি ১৫০জন দর্শকের মনমুগ্ধ করতে পেরেছিল।
সিরোইল সরকারি উচ্চ বিদ্যালয়
সিরোইল সরকারি উচ্চ বিদ্যালয় রাজশাহী সদর উপজেলার বোয়ালিয়া থানায় অবস্থিত অন্যতম প্রাচীন প্রতিষ্ঠান।
ইতিহাস
১৯৬৭ সালের ১ জানুয়ারি হযরত শাহ্ মখদুম (র.) এর পূণ্য স্মৃতিবিজড়িত পদ্মাবিধৌত রাজশাহীর ঘনবসতিপূর্ণ সিরোইল মহল্লায় সিরোইল সরকারি উচ্চ বিদ্যালয় যাত্রা শুরু করে। বাংলাদেশে হাতে গোনা যে কয়টি সরকারি মাধ্যমিক বিদ্যালয় জন্মলগ্ন থেকে সরকারি, তাদের মধ্যে সিরোইল সরকারি উচ্চ বিদ্যালয় অন্যতম। এ বিদ্যালয়ের প্রতিষ্ঠাতা প্রধান শিক্ষক ছিলেন মরহুম জনাব রিয়াজ উদ্দীন আহম্মদ। এলাকার শিক্ষানুরাগীদের কাছ থেকে জানা যায়, বিদ্যালয়টি রাজশাহীর অন্য এলাকায় স্থাপনের কথা ছিল। কিন্তু সিরোইলের স্বনামধন্য ব্যক্তিত্ব পরবর্তীকালে রাজশাহী বিশ্ববিদ্যালয়ে উপাচার্য জনাব প্রফেসর ড. মুসলেম হুদা এবং স্থানীয় শিক্ষানুরাগীদের ঐকান্তিক প্রচেষ্টায় ও আর্থিক ত্যাগ স্বীকারে সিরোইল সরকারি বিদ্যালয়টি এ এলাকায় স্থাপিত হয়। শৈশব, কৈশোর ও যৌবন পেরিয়ে নানা ডালপালা ছড়িয়ে বিদ্যালয়টি বর্তমানে এক বিশাল মহীরুহে পরিণত হয়েছে। এ বিদ্যালয় থেকে পাশ করে গেছে ৪৭ এর বেশি ব্যাচের ছাত্র যাঁরা বর্তমানে বাংলাদেশ সচিবালয়, বিশ্ববিদ্যালয়, কলেজসহ বিভিন্ন সরকারি/বেসরকারি অফিস আদালতে গুরুত্বপূর্ণ পদে কর্মরত আছেন এবং নিজ নিজ ক্ষেত্রে মেধা ও দক্ষতার পরিচয় দিয়ে দেশ ও জাতিকে সমৃদ্ধ করে যাচ্ছেন।
সিরোইল সরকারি উচ্চ বিদ্যালয়, রাজশাহী ২০১১ তে (১৯৬৭-২০০৯) সাফল্যের ৪০ বছর এবং ২০১৭ সালে (১৯৬৭-২০১৭) সাফল্যের ৫০ বছর ও সুবর্ণজয়ন্তী উদ্‌যাপন করেছে।
অবস্থান
মহল্লা: সিরোইল; ডাকঘর: ঘোড়ামারা; থানা: বোয়ালিয়া; জেলা: রাজশাহী
শিক্ষক ও অন্যান্য কর্মচারীগণ
শিক্ষক:	২৭ (প্রধান শিক্ষক ০১; সহকারী প্রধান শিক্ষক ০১; সহকারী শিক্ষক/শিক্ষিকা ২৫)
সহায়ক কর্মচারী:	০২ (উচ্চমান সহকারী ০১; নিম্নমান সহকারী কাম কম্পিউটার অপারেটর ০১)
ছাত্র সংখ্যা:	৮০০ (প্রায়)
শ্রেণি:	তৃতীয় থেকে দশম
শাখা:	প্রতি শ্রেণিতে দু’টি করে শাখা বিদ্যমান
বিভাগ:	নবম শ্রেণিতে বিজ্ঞান, ব্যবসায় শিক্ষা চালু আছে
একাডেমিক ভবন:	০২ (কক্ষ সংখ্যা- ৪৬ )
ছাত্রাবাস:	০১ (১৮ টি কক্ষে ৭২ জন ছাত্র থাকতে পারে)
শিক্ষা সহায়ক সুবিধাদি
লাইব্রেরি, ইনডোর গেমস এর জন্য কমনরুম, পদার্থবিজ্ঞান, রসায়ন, জীববিজ্ঞান, কৃষি শিক্ষা, কম্পিউটার শিক্ষা ও উচ্চতর গণিত বিষয়ের জন্য পৃথক ল্যাবরেটরি, মিলনায়তন, স্কাউট-ডেন, সাইকেল গ্যারেজ, ফুলের বাগান, খেলার মাঠ, সহশিক্ষাক্রমিক কার্যাবলী অনুষ্ঠানের ব্যবস্থা, নামাজ ঘর, টিফিন রুম ইত্যাদি
প্রকাশনা বার্ষিকী, দেয়াল পত্রিকা, স্মৃতি স্মারক, অনিয়মিত পত্রিকা ইত্যাদি
অর্জন
বি সি এস আই আর বিজ্ঞান মেলা ২০০৮, ১ম (বি),২য়(এ),১ম (জাতীয়, বি),২০০৯ ২য় (আন্তঃ),৩য় (জাতীয়)
ঝিলমিল মেট্রো স্টেশন
ঝিলমিল মেট্রো স্টেশন দিল্লি মেট্রোর রেড লাইনে অবস্থিত। এটি দিল্লি জাতীয় রাজধানী অঞ্চলে অবস্থিত। স্টেশনে এটিএম উপলব্ধ।
মাহিরা শর্মা
মাহিরা শর্মা একজন ভারতীয় মডেল, চলচ্চিত্র এবং টেলিভিশন অভিনেত্রী, যিনি হিন্দি ভাষার চলচ্চিত্র এবং টিভি সিরিয়ালে অভিনয় করেন। তিনি হিন্দি ভাষার রিয়েলিটি শোতেও উপস্থিত হয়েছেন। মিউজিক ভিডিওতেও অভিনয় করেছেন তিনি।
জীবনের প্রথমার্ধ
মাহিরা ২৫ নভেম্বর ১৯৯৬ সালে ভারতের জম্মুতে জন্মগ্রহণ করেন। স্কুলে পড়ার পর, তার পরিবার মুম্বাইতে চলে আসে যেখানে তিনি মুম্বাই ইউনিভার্সিটি থেকে স্নাতক ডিগ্রি অর্জন করেন।
কর্মজীবন
শর্মা ২০১৫ সালে SAB টিভির তারক মেহতা কা উল্টা চশমা-তে একটি ছোট চরিত্রে অভিনয়ের মাধ্যমে তার কর্মজীবন শুরু করেন। ২০১৬ সালে, তিনি SAB টিভির Y.A.R.O. Ka Tashan-এ শিল্পী চরিত্রে অভিনয় করেছিলেন। ২০১৭ সালে, তিনি এমটিভি ডেট টু রিমেম্বার এর বিচারক ছিলেন। ২০১৮ সালে, তিনি পার্টনারস ট্রাবল হো গেই ডাবল-এ সোনিয়া সিং চরিত্রে অভিনয় করেছিলেন। এরপর, তিনি নাগিন 3-এ অভিনয় করেন। তারপর, তিনি কুণ্ডলী ভাগ্যে মনিষা শর্মা চরিত্রে অভিনয় করেছেন।
২০১৯ সালে, শর্মা কালারস টিভির বেপানাহ পেয়ারে মিশা ওবেরয়ের চরিত্রে অভিনয় করেছিলেন। সেপ্টেম্বর ২০১৯ এ, তিনি বিগ বস ১৩-এ অংশগ্রহণ করেছিলেন। সপ্তম স্থানে শেষ করে, সে ফাইনালের এক সপ্তাহ আগে মধ্যরাতে উচ্ছেদে বাদ পড়েছিল।
মধ্যপাড়া কঠিন শিলা খনি
মধ্যপাড়া কঠিন শিলা খনি হল বাংলাদেশের অন্যতম বৃহত্তম শিলা খনি অঞ্চল গুলির একটি।এটি রংপুর বিভাগের দিনাজপুরে অবস্থিত।
অবস্থান
পার্বতীপুর,দিনাজপুর জেলায় খনিটি অবস্থিত।
জোড় বাংলা ঢিবি
অবস্থান
জোড় বাংলা ঢিবি ঝিনাইদহ জেলার কালীগঞ্জ উপজেলার বারোবাজারে অবস্থিত। ঝিনাইদহ জেলা সদর থেকে এই স্থানের দূরত্ব ৩০ কি.মি ।
ইতিহাস
ধারণা করা হয় ৮০০ হিজরির দিকে আলাউদ্দিন হুসাইন শাহের ছেলে শাহ সুলতান মাহমুদ এই মসজিদটি নির্মাণ করেছিলেন । ১৯৯২-১৯৯৩ সাল পর্যন্ত বাংলাদেশ প্রত্নতত্ত্ব বিভাগ এর খনন কাজের ফলে এটি আবিস্কৃত হয় । এটি মুলত একটি এক গম্বুজ বিশিষ্ট মসজিদ। আর এই মসজিদের পাশেই রয়েছে কিছু কবর । জোড়বাংলা মসজিদের ঠিক উত্তর দিকে একটি পুকুর রয়েছে, এটি অন্ধপুকুর নামে সকলের নিকট পরিচিত। মনে করা হয় সুলতান মাহমুদ শাহের শাসনামলে মুসল্লীদের ওজু এবং পানীয় জলের প্রয়োজনেই এটি খনন করা হয় ।
বিবরণ
ছোট ছোট পাতলা ইটের গাঁথা এই মসজিদ ১১ ফুট উচুঁ একটি প্লাটফর্মের উপর স্থাপিত । মসজিদটি প্রবেশ পথের ঠিক উত্তর-পূর্ব কোণের দিকে অবস্থিত । এর প্রবেশ পথ হতে দীঘি পর্যন্ত রয়েছে ইট দ্বারা তৈরি এক সিঁড়ি রয়েছে । এটি একটি বর্গাকৃতির এক গম্বুজ বিশিষ্ট মসজিদ । পরে এই মসজিদটি পুনরায় নির্মাণ করা হয় । বর্তমানে এই মসজিদে নিয়মিত নামাজ পড়া হয় । মসজিদের ঠিক পূর্ব পাশে রয়েছে তিনটি খিলান সংযুক্ত প্রবেশপথ । মসজিদটির চার কোণায় রয়েছে আটকোণ বিশিষ্ট মোট চারটি কারুকাজ করা টাওয়ার । মসজিদের পশ্চিম দিকের দেয়ালে রয়েছে অর্ধবৃত্তাকার আকৃতির পোড়ামাটির নক্সা অলংকরণে  তিনটি মেহরাব । এটির উপর চুন বালির কাজ লক্ষ্য করা হয় । এটির দুই পাশে ছোট ছোট পিলার রয়েছে । মাঝের কেন্দ্রীয় মেহরাবটিতে ফুল ও লতাপাতা আঁকা ইটের কাজ লক্ষ্য করা যায় । এর স্থাপত্য শিল্পের জন্য সৌন্দর্য এবং কারুকার্যময় এই দৃষ্টিনন্দন মসজিদ মুসলিম সভ্যতা এবং উৎকর্ষতার নিদর্শন হিসাবে ধরা হয় ।
ত্রিনিদাদ ও টোবাগোতে ইসলাম
ইতিহাস
আফ্রিকা থেকে উপনিবেশবাদীদের দ্বারা ক্রীতদাস হিসাবে আনা প্রথম আগত মুসলমানরা এদেশে এসেছিল। দ্বিতীয় দলটি ১৮১৬ সালে আফ্রিকার বংশোদ্ভূত ঔপনিবেশিক মেরিনস কর্পসের অংশ হিসাবে এসেছিল এবং ১৮১৫ সালে যুদ্ধে জর্জিয়া তে ১৮১২ সালের যুদ্ধের সময় নিয়োগ পেয়েছিল, তাদের বেশিরভাগই প্রিন্সেস টাউনের কাছে কোম্পানির গ্রামে পঞ্চম এবং ষষ্ঠ কোম্পানিতে বসতি স্থাপন করেছিল। ১৮১৭ এবং ১৮২৫ সালের মধ্যে পূর্ব উপকূলের মানজানিলা এবং ভ্যালেন্সিয়ার দক্ষিণ-পূর্বের গ্রামগুলির একটি গ্রুপে ভেঙে দেওয়া ওয়েস্ট ইন্ডিয়া রেজিমেন্ট এর মধ্যে  সদস্যদের মধ্যে আফ্রিকান মুসলমানরা পরে আসে এবং দাস বাণিজ্য আইন অনুসরণ করে রাজকীয় নৌবাহিনী দাসবাহী জাহাজগুলিকে বাধা দিলে, পরবর্তীতে আফ্রিকান মুসলমানদের ত্রিনিদাদে নিয়ে আসা হয়। ১৮৪০ এর দশক থেকে,ভারতীয় চুক্তিনামা পদ্ধতির অংশ হিসাবে মুসলমানরা দক্ষিণ এশিয়া থেকে আখ এবং কোকোয়া বাগানের কাজ করার জন্য  এসেছিল। বর্তমানে বেশিরভাগ মুসলমানরা দক্ষিণ এশীয় বংশোদ্ভূত তবে তারা সবাই বিভিন্ন জাতি থেকে ধর্মান্তরিত। ত্রিনিদাদে ইসলামি প্রাথমিক ও মাধ্যমিক বিদ্যালয় রয়েছে। দেশের প্রথম মুসলিম মাধ্যমিক বিদ্যালয় হল, ১৯৬০ সালে প্রতিষ্ঠিত সান ফার্নান্দোর এএসজেএ বয়েজ কলেজ । ডান|থাম্ব| হার্মিটেজ গ্রামের একটি মসজিদ দেশটিতে অনেক মসজিদ আছে। ঈদুল ফিতর সরকারী ছুটির দিন। সেখানকার কয়েকটি মসজিদ আহমদিয়া মুসলিম সম্প্রদায়ের এবং আহমদিয়া আঞ্জুমান ইসা'হাত ইসলাম লাহোরের অন্তর্ভুক্ত ৫ টি মসজিদ রয়েছে।
গান্ধার
গান্ধার আফগানিস্তান ও পাকিস্তানের কাবুল ও সোয়াত নদীর তীরে অবস্থিত একটি প্রাচীন ইন্দো-আর্য রাজ্য। এটি প্রাচীন ভারতের ১৬টি মহাজনপদের মধ্যে একটি। হাখমানেশী যুগে এবং হেলেনীয় সময় কালের রাজ্যটির রাজধানী ছিল চরসদ্দা, কিন্তু পরে ১২৭ খ্রিষ্টাব্দে মহান কুষাণ সম্রাট কণিষ্ক দ্বারা রাজধানী পেশাওয়ার শহরে স্থানান্তরিত হয়েছিল।
ঋগ্বেদের (১৫০০-১২০০ খ্রিস্টপূর্বাব্দ) সময় থেকে গান্ধারের অস্তিত্ব ছিল, পাশাপাশি জরাথুস্ট্রীয় আবেস্তায় এটি অহুর মজদা দ্বারা নির্মিত পৃথিবীর ষষ্ঠ সবচেয়ে সুন্দর জায়গা ভাক্করুত্তা হিসেবে উল্লেখ করা হয়। খ্রিস্টপূর্ব ৬ষ্ঠ শতাব্দীতে হাখমানেশী সাম্রাজ্য গান্ধার রাজ্যকে অধিকৃত করে। ৩২৭ খ্রিস্টপূর্বাব্দে মহান আলেকজান্ডার গান্ধার রাজ্য জয় করে; পরবর্তীকালে এটি মৌর্য সাম্রাজ্যের অংশ হয়ে ওঠে এবং তারপর ইন্দো-গ্রিক রাজত্বের অংশ হয়ে ওঠে। ইন্দো-গ্রীক রাজবংশের অধীনে গ্রেকো-বৌদ্ধধর্মের জন্য এই অঞ্চলটি একটি প্রধান কেন্দ্র ছিল এবং পরবর্তী সাম্রাজ্যের অধীনে গান্ধার-বৌদ্ধধর্মের জন্য এই অঞ্চলটি একটি প্রধান কেন্দ্র ছিল। এটি মধ্য এশিয়া ও পূর্ব এশিয়ায় বৌদ্ধ ধর্মের বিস্তারের কেন্দ্রীয় স্থান ছিল। এটি ব্যাক্ট্রিয়ান জরাথুস্ট্রবাদ এবং হিন্দুধর্মেরও কেন্দ্র ছিল। গান্ধার (গেরো-বৌদ্ধ) শিল্প স্থানীয় ঐতিহ্যের জন্য বিখ্যাত। এটি কুষাণ সাম্রাজ্যের অধীনে প্রথম শতাব্দীর থেকে ৫ম শতাব্দীর মধ্যে তার শ্রেষ্ঠত্ব অর্জন করেন। গান্ধার "এশিয়ার পারাপারের রাস্তা হিসেবে উদিত হয়ে" বাণিজ্য পথকে সংযুক্ত করে এবং বিভিন্ন সভ্যতার সাংস্কৃতিক প্রভাবগুলো গ্রহণ করে; ইসলাম ধর্ম এই অঞ্চলে রাজত্ব করতে শুরু করার পূর্বে ৮ম থেকে ৯ম শতাব্দী পর্যন্ত রাজ্যটি বৌদ্ধ ধর্মে দীক্ষিত হয়েছিল। ১১তম শতাব্দী পর্যন্ত পাকিস্তানের সোয়াত উপত্যকায় বৌদ্ধধর্মের প্রভাব স্থির ছিল।
ফার্সি শব্দটি 'শাহী' ইতিহাসবিদ আল-বুরুনি ব্যবহার করে রাজকীয় রাজবংশের উল্লেখ করেছিলেন, যা কাবুল শাহী থেকে এসেছিল এবং ১০তম ও ১১তম শতাব্দীর ইসলামিক বিজয়গুলোর পূর্বে এই অঞ্চলটিতে শাসন করেছিলেন। ১০০১ খ্রিষ্টাব্দে গাজনির মাহমুদ জয়লাভের পর গান্ধার নামটি অদৃশ্য হয়ে যায়। মুসলিম আমলে, লাহোর থেকে বা কাবুল থেকে অঞ্চলটি পরিচালিত হতো। মুঘল আমলে এটি কাবুল প্রদেশর একটি স্বাধীন জেলা ছিল।
প্রস্তর যুগ
গান্ধারে পাথরের সরঞ্জাম ও পুড়ে যাওয়া হাড়সহ প্রস্তর যুগের মানুষের বসবাসের প্রমাণ পাওয়া গেছে, যা মর্দানের নিকটবর্তী সাংহো অঞ্চলের গুহাগুলোতে আবিষ্কৃত হয়েছিল। গুহাগুলোর শিল্পকর্ম প্রায় ১৫,০০০ বছরের পুরানো। আরো সাম্প্রতিক খনন কার্যে পাওয়া তথ্য প্রমাণ বর্তমান সময়ের থেকে ৩০,০০০ বছর আগের সময়কালের ইতিহাসকে নির্দেশ করে।
পুনঃআবিষ্কার
গান্ধার গজনীর মাহমুদের সাম্রাজ্যের মধ্যে বিলীন হওয়ার সময়, বৌদ্ধ ভবনগুলি ইতিমধ্যেই ধ্বংস হয়ে গিয়েছিল এবং গান্ধার শিল্প বিস্মৃত হয়ে গিয়েছিল। আল-বিরুনির পরে, কাশ্মীরি লেখক কালহানা 1151 সালে তাঁর রাজতরঙ্গিনী বইটি লিখেছিলেন। তিনি গান্ধারে সংঘটিত কিছু ঘটনা লিপিবদ্ধ করেছেন এবং এর শেষ রাজবংশ এবং রাজধানী উদভান্ডপুরা সম্পর্কে বিশদ বিবরণ দিয়েছেন ।
19 শতকে, ব্রিটিশ সৈন্য এবং প্রশাসকরা ভারতীয় উপমহাদেশের প্রাচীন ইতিহাসে আগ্রহী হতে শুরু করে। 1830-এর দশকে অশোক-পরবর্তী সময়ের মুদ্রা আবিষ্কৃত হয় এবং একই সময়ে চীনা ভ্রমণকাহিনীগুলি অনুবাদ করা হয়। চার্লস ম্যাসন, জেমস প্রিন্সেপ এবং আলেকজান্ডার কানিংহাম খরোষ্টির পাঠোদ্ধার করেন1838 সালে লিপি। চীনা রেকর্ডগুলি বৌদ্ধ উপাসনালয়ের জন্য অবস্থান এবং সাইটের পরিকল্পনা প্রদান করে। মুদ্রা আবিষ্কারের পাশাপাশি, এই নথিগুলি গান্ধার ইতিহাসকে একত্রিত করার জন্য প্রয়োজনীয় সূত্র প্রদান করে। 1848 সালে কানিংহাম পেশোয়ারের উত্তরে গান্ধার ভাস্কর্য খুঁজে পান। তিনি 1860-এর দশকে তক্ষশীলার স্থানটিও চিহ্নিত করেছিলেন। এরপর থেকে পেশোয়ার উপত্যকায় প্রচুর পরিমাণে বৌদ্ধ মূর্তি আবিষ্কৃত হয়।
প্রত্নতাত্ত্বিক জন মার্শাল 1912 থেকে 1934 সালের মধ্যে তক্ষশীলায় খনন করেন। তিনি পৃথক গ্রীক, পার্থিয়ান এবং কুশান শহর এবং প্রচুর সংখ্যক স্তুপ ও মঠ আবিষ্কার করেন। এই আবিষ্কারগুলি গান্ধার ইতিহাস এবং এর শিল্পকলার আরও অনেক কিছুকে একত্রিত করতে সাহায্য করেছিল।
1947 সালের পর আহমেদ হাসান দানি এবং পেশোয়ার বিশ্ববিদ্যালয়ের প্রত্নতত্ত্ব বিভাগ পেশোয়ার এবং সোয়াত উপত্যকায় বেশ কিছু আবিষ্কার করেন। গান্ধার সভ্যতার অনেক স্থানের খনন কাজ পেশোয়ার এবং বিশ্বের বিভিন্ন বিশ্ববিদ্যালয়ের গবেষকরা করছেন।
নিকটুন্স (যুক্তরাষ্ট্র)
নিকটুন্স (পূর্বে নিকটুন্স নেটওয়ার্ক) হচ্ছে একটি মার্কিন শিশুতোষ পে টেলিভিশন চ্যানেল। এটির মালিক হচ্ছে প্যারামাউন্ট মিডিয়া নেটওয়ার্কস, এবং এটি ৭ থেকে ১১ বছরের শিশুদেরকে লক্ষ্য করে সম্প্রচার করে। নিকটুন্স ভ্রাতৃপ্রতিম নিকেলোডিয়ন থেকে মূল অ্যানিমেটেড অনুষ্ঠান (যেগুলো নিকটুন্স নামে পরিচিত) এর পুনঃপ্রচার দেখায়, সাথে অন্যান্য অ্যানিমেটেড অনুষ্ঠান এবং চলচ্চিত্র প্রচারিত করে।
সেপ্টেম্বর ২০১৮ হিসেবে যুক্তরাষ্ট্রের ৫.৬৯ কোটি গৃহের কাছে নিকটুন্স পাওয়া যায়।
ইতিহাস
210px|thumb|নিকটুন্স নেটওয়ার্কের ওয়ার্ডমার্ক (২০০৫–০৯)
২০০২ সালের ১ মেতে নিকটুন্স একটি স্বতন্ত্র চ্যানেল হিসেবে সম্প্রচার শুরু করে নিকটুন্স টিভির নামে, ডিজিটাল কেবল একচেটিয়া এমটিভি ডিজিটাল সুইটের অংশে, কেবল অপারেটরদেরকে চ্যানেলটি প্রদান করা এবং এটিকে স্যাটেলাইট সার্ভিসের উপর একটি মার্কেটিং সুবিধা দেওয়ার প্রলুব্ধ করার জন্য। কিন্তু, ২০০৪ সালের আগের দিকে নিকেলোডিয়নের ব্যবস্থাপনা চ্যানেলটি ডিজিটাল স্যাটেলাইট সার্ভিস ডাইরেকটিভি এবং ডিশ নেটওয়ার্কদের কাছে নৈবেদ্য করে। চ্যানলটি মূলে বিজ্ঞাপন-মুক্ত মার্কেট করা হয়েছিল, সাথে বিরতির সময়ে নিকেলোডিয়ন অ্যানিমেশন স্টুডিওর জড়িত হাস্যকর প্রোমো, বিদেশী মার্কেট থেকে ২-মিনিটের কার্টুন শর্টস, এবং নিকেলোডিয়নে আগে প্রচারিত সাবেক অনুষ্ঠানের পদোন্নতি প্রচারিত হতো। ২০০৫ সালের ৬ জুনে যখন চ্যানেলের বিতরণ বেড়ে যায়, সেটিতে বিজ্ঞাপন প্রচার হওয়া শুরু হ​য়।
২০০৯ সালের ২৮ সেপ্টেম্বরে নিকটুন্সের লোগোটি রুপান্তর করা হয় নিকেলোডিয়নের সর্বজনীন রুপান্তর প্রচেষ্টার অংশে। ২০১৩ সালের ১৩ আগস্টে কিছু প্রভাইডারে চ্যানেলটির এইচডি ফিডের উদ্বোধন করা হ​য়। প্যারামাউন্টের বাকি সব এইচডি চ্যানেলের মতো সমস্ত ৪:৩ এসডিতে তৈরি অনুষ্ঠান ফিডে লেটারবক্স করা হ​য়। যেহেতু চ্যানেলটি নিকেলোডিয়ন থেকে আরো অনুষ্ঠান প্রচার করা শুরু করে, নিকটুন্সের ওয়েবসাইটি বন্ধ করে দেওয়া হ​য়, যেটি দর্শকদেরকে পরিবর্তে Nick.com এ যাওয়ার জন্য সুপারিশ করেছে, পুরোপুরি Nick.com ডোমেইনে পুনর্নির্দেশ হওয়ার আগে।
অনুষ্ঠানসমূহ
উদ্বোধন হওয়ার পর থেকেই নিকটুন্স মূল নিকেলোডিয়ন চ্যানেল থেকে অনুষ্ঠান প্রচারিত করে। এটির নাম সত্ত্বেও এটিতে শুধু নিকটুন্স প্রচারিত হয় না, এবং মাঝের মধ্যে নিকেলোডিয়নের লাইভ-অ্যাকশন অনুষ্ঠানও প্রচারিত করেছে, যেমন দ্য থান্ডারম্যানস এবং হেনরি ডেঞ্জার। নিকেলোডিয়ন এই চ্যানেলে আরো নতুন অনুষ্ঠান স্থানান্তর করার কারণে অনেকগুলো পুরোনো নিকটুন্স, যেমন হে আর্নোল্ড! এবং দ্য রেন অ্যান্ড স্টিম্পি শো, চ্যানেলের থেকে অপসারণ করা হয়, কিন্তু এটিতে মাঝের মধ্যে রাগর‍্যাটস প্রচারিত হয়। ২০২১ সালের সেপ্টেম্বর মাস হিসেবে নিকটুন্সে বেশিরভাগ আধুনিক অনুষ্ঠান প্রচারিত হয়, যেমন স্পঞ্জবব স্কয়ারপ্যান্টস্‌, দ্য অ্যাডভেঞ্চারস অফ জিমি নিউট্রন, বয় জিনিয়াস, এবং দ্য ফেয়ার্লি অডপ্যারেন্টস।
নাসির উদ্দীন ইউসুফ
নাসির উদ্দীন ইউসুফ (জন্ম: ১৫ এপ্রিল ১৯৫০) একজন বাংলাদেশী মঞ্চনাটক ও চলচ্চিত্র পরিচালক এবং মুক্তিযোদ্ধা। মুক্তিযুদ্ধের সময় তিনি ছিলেন ক্র্যাক প্লাটুনের গেরিলা। তিনি ঢাকা থিয়েটার ও বাংলাদেশ গ্রাম থিয়েটারের প্রতিষ্ঠাতা। প্রখ্যাত নাট্যকার সেলিম আল দীনের সঙ্গে তিনি বাংলা নাটকের শেকড়সন্ধানী কর্মে নিজেকে ব্যাপৃত রেখেছেন। বাংলামঞ্চে উল্লেখযোগ্য অনেক নাটকের নির্দেশনা দিয়েছেন তিনি, যা নাট্যে বা থিয়েটারে তাকে অনন্য উচ্চতায় নিয়ে গেছে। এজন্য তাকে মঞ্চের কান্ডারি বলে ডাকা হয়। তার পরিচালিত প্রথম চলচ্চিত্র একাত্তরের যীশু। গেরিলা চলচ্চিত্র পরিচালনা করে অর্জন করেন বাংলাদেশ সরকার কর্তৃক প্রদত্ত জাতীয় চলচ্চিত্র পুরস্কার।
প্রাথমিক জীবন
নোংরা প্রজন্মের কর্ণধার
কর্মজীবন
নাসির উদ্দীন ইউসুফ ১৯৭২ সালে নাট্যকার সেলিম আল দীনকে নিয়ে "নাট্যক্রম" মঞ্চদলের সাথে নাটক নির্মাণ শুরু করেন। পরবর্তীতে ১৯৭৩ সালে তারা দুজন মিলে প্রতিষ্ঠা করেন মঞ্চদল ঢাকা থিয়েটার। প্রথমদিকে পাশ্চাত্য ধারার নাটক পরিচালনা করলেও পরে সেলিম আল দীন রচিত অনেক নাটকের নির্দেশনা তিনি দিয়েছেন। এগুলোর মধ্যে কীত্তনখোলা, কেরামতমঙ্গল, হাতহদাই, যৈবতীকন্যার মন, বনপাংশুল, প্রাচ্য ও নিমজ্জন উল্লেখযোগ্য। ১৯৮০ সালে চলচ্চিত্রকার সৈয়দ সালাউদ্দিন জাকি পরিচালিত ঘুড্ডি চলচ্চিত্রে তিনি বাচ্চু চরিত্রে অভিনয় করেন। তিনি ১৯৯৩ সালে নির্মিত বাংলাদেশের স্বাধীনতা যুদ্ধভিত্তিক চলচ্চিত্র একাত্তরের যীশু তার পরিচালিত প্রথম চলচ্চিত্র। বিশ্বখ্যাত গ্লোব থিয়েটারে ২০১২ সালে তারই নির্দেশনায় প্রথম বাংলাভাষার নাটক হিসেবে উইলিয়াম শেক্সপিয়রের দ্য টেম্পেস্ট নাটকটি মঞ্চস্থ হয়। এটির অনুবাদ ও রূপান্তর করেছেন রুবাইয়াৎ আহমেদ। ২০১৪ সালে বিখ্যাত লেখক আলব্যের কাম্যুর আলোচিত উপন্যাস ‘দ্য স্ট্রেঞ্জার’ ‘আউটসাইডার’ নামে মঞ্চায়ন করেন। এটির নাট্যরুপ দিয়েছেন রুবাইয়াৎ আহমেদ। সর্বশেষ ২০১১ সালে গেরিলা চলচ্চিত্রটি নির্মাণ করেন। চলচ্চিত্রটি ২০১১ সালে বেশ কয়েকটি আন্তর্জাতিক চলচ্চিত্র উৎসব অংশগ্রহণ করে এবং ১৭তম কলকাতা আন্তর্জাতিক চলচ্চিত্র উৎসব ২০১১-এ এশিয়ার সেরা চলচ্চিত্র হিসেবে বিবেচিত হয়ে আন্তর্জাতিকভাবে অঙ্গনে বাংলাদেশী চলচ্চিত্রের ভাবমূর্তি উজ্জল করতে ভূমিকা রাখে। এদিন মোট ১২টি চলচ্চিত্রের সাথে প্রতিযোগিতা করে এই সম্মান অর্জন করে গেরিলা। ২০১২ সালে প্রদত্ত মেরিল-প্রথম আলো পুরস্কার-এ চলচ্চিত্রটি সমালোচক শাখায় শ্রেষ্ঠ চলচ্চিত্রের পুরস্কার লাভ করে এবং তিনি এই চলচ্চিত্র পরিচালনার জন্য শ্রেষ্ঠ পরিচালক বিভাগে পুরস্কার অর্জন করেন। পরের বছর ২০১৩ সালে প্রদত্ত জাতীয় চলচ্চিত্র পুরস্কারে গেরিলা চলচ্চিত্রটি শ্রেষ্ঠ চলচ্চিত্রের পুরস্কার লাভ করে এবং নাসির উদ্দীন ইউসুফ শ্রেষ্ঠ পরিচালক এবং এবাদুর রহমানের সাথে যৌথভাবে শ্রেষ্ঠ চিত্রনাট্যকার ও সংলাপ রচয়িতার পুরস্কার অর্জন করেন। এ বছর চলচ্চিত্রটি ইস্তাম্বুল আন্তর্জাতিক চলচ্চিত্র উৎসব ও সার্ক চলচ্চিত্র উৎসব-এ প্রদর্শিত হয়। এছাড়া ২০১৪ সালে প্রদত্ত বাচসাস পুরস্কার-এ চলচ্চিত্রটি সেরা চলচ্চিত্রের পুরস্কার লাভ করে এবং তিনি শ্রেষ্ঠ পরিচালক এবং এবাদুর রহমানের সাথে যৌথভাবে শ্রেষ্ঠ চিত্রনাট্যকার ও সংলাপ রচয়িতার পুরস্কার অর্জন করেন।
পারিবারিক জীবন
নাসির উদ্দীন ইউসুফ মঞ্চব্যক্তিত্ব ও সঙ্গীতশিল্পী শিমুল ইউসুফকে বিয়ে করেন। তাদের একমাত্র মেয়ে এষা ইউসুফ।
পুরস্কার ও সম্মাননা
একুশে পদক
চলচ্চিত্র পুরস্কার
নিকটুন্স (যুক্তরাষ্ট্র)
নিকস্পোর্টস
২০১৪ সালের ৩ সেপ্টেম্বরে চ্যানেলে নিকস্পোর্টস নামে একটি বুধবারের প্রাইম টাইম ব্লকের উদ্বোধন হয়। ব্লকটি বেশিরভাগ ক্রীড়াবিষয়ক লাইসেন্স করা অনুষ্ঠান প্রচারিত করেছে, যেমন ওয়াইল্ড গ্রাইন্ডার্স এবং এনএফএল রাশ জোন: গার্ডিয়ানস অফ দ্য কোর, সাথে রয়েছিল ক্রীড়াবিষয়ক চলচ্চিত্র যেমন বেন্ড ইট লাইক বেকহ্যাম, কুল রানিংস, এবং স্পেইস জ্যাম। ২০১৫ সালের মধ্যে ব্লকটিকে শুক্রবারের প্রাইম টাইম স্লটে স্থানান্তর করা হয়, এবং ২০১৮ সালের সেপ্টেম্বরে ব্লকটি শেষ হয়।
নাসির উদ্দীন ইউসুফ
পুরস্কার ও সম্মাননা
চলচ্চিত্র উৎসব পুরস্কার
নিকটুন্স (যুক্তরাষ্ট্র)
মাস্কট
২০০৬ সাল থেকে ২০০৯ সাল পর্যন্ত নিকটুন্স নেটওয়ার্ক চ্যানেলের বাম্পার এবং বিজ্ঞাপনের জন্য একটি রোবট মাস্কট ব্যবহার করেছিল। মাস্কটির নাম ছিল "এসিওডাবলইউ", যেটার অর্থ হচ্ছে অ্যানিমেশন ক্যাপিটাল অফ দ্য ওয়ার্ল্ড, এবং ছিল একটি জটিল রোবট চরিত্র যার কাছে একটি বড় একক চোখ ছিল, এবং "ফোটো-পাপেটরি" দিয়ে অ্যানিমেট করা হয়েছিল। এসিওডাবলইউ বেশিরভাগ নিকটুন্স নেটওয়ার্কের ওয়েবসাইটে প্রদর্শিত হ​য়, এবং "নিকটুন্স নেটওয়ার্ক: অ্যানিমেশন ক্যাপিটাল অফ দ্য ওয়ার্ল্ড" এর লোগোর অংশে ব্যবহার করা হ​য়। চ্যানেলের প্রোমোতে একইরকমের দেখতে চোখ-ভিত্তিক চরিত্রও দেখা গিয়েছিল।
নাসির উদ্দীন ইউসুফ
পুরস্কার ও সম্মাননা
ফজলুল হক স্মৃতি পুরস্কার
নাট্যাচার্য সেলিম আল দীন পদক
নরেন বিশ্বাস পদক
কুমার শানু
কুমার শানু (জন্ম নাম কেদারনাথ ভট্টাচার্য, জন্ম গ্রহণ করেন কলকাতা) ভারতের একজন উল্লেখযোগ্য বলিউড গায়ক. তিনি এওয়ার্ড পান ফিল্ম ফেয়ার সেরা পুরুষ গায়ক পর পর পাঁচ বছর. তাকে ভারত সরকার ২০০৯ সালে পদ্মশ্রী তে সম্মানিত করে.
প্রথম জীবন
কুমার শানুর বাবা পশুপতি ভট্টাচার্য্য ছিলেন একজন গায়ক ও সুরকার। তার পৈতৃক বাড়ী ও জন্মস্থান ঢাকার অদূরে বিক্রমপুরের হাসাড়া গ্রামে।তিনি জীবিকার তাগিদে কলকাতায় চলে যান এবং কুমার সানু কলকাতায় জন্মগ্রহণ করেন। তিনি শানুকে গান ও তবলা শিখান। কলকাতা বিশ্ববিদ্যালয় থেকে বাণিজ্যে ডিগ্রি পাওয়ার পর কুমার শানু ১৯৭৯ সালে প্রকাশ্যে কার্যক্রম করা শুরু করেন, গান গাওয়া শুরু করেন হোটেল ও বিভিন্ন অনুষ্ঠানে কলকাতায়। কিশোর কুমার এর পরে তিনি বলিউডের গায়কের মডেল হয়েছেন। পরবর্তিতে তিনি নিজের শৈলিতে গান গাওয়া শুরু করেন। তিনি ছিলেন ১৯৯০ সাল থেকে ২০০০ সালের মধ্যেকার সেরা গায়ক॥
পেশা
শানু জগজিত সিং এর ছবিতে গান গাওয়া বন্ধ করেন এবং পরে তিনি চলে যান কাজ করতে সুরকার নওশাদ, রাভিন্দ্র জেইন, হৃদয় নাথ মঙ্গেশকর, পিটি, আর, কে, রাজদান, কল্যাণজী-আনান্দজী ও উষা খান্না এর সাথে।
১৯৯০ এর ছবি আশিকি এর জন্য সংগীত পরিচালক নদীম-শ্রবন খুজে পান কুমার শানুকে গান গাওয়ার জন্য। যার মধ্যে আছে "এক সানাম চাহিয়ে", "তু মেরি জিন্দেগি হে", "নাজার কে সামনে", "জানে জিগার জানেমান", "আব তেরে বিন জিলেংগে হাম" এবং "ধিরে ধিরে সে"। তিনি পর পর পাঁচবার পুরুষ গায়ক হিসেবে ফিল্মফেয়ার এওয়ার্ড জিতে রেকর্ড গড়েছেন। তার পরবর্তী এওয়ার্ড এসেছে হিন্দি ছবি সাজান (১৯৯১), দিওয়ানা (১৯৯২), বাজিগর (১৯৯৩) এবং ১৯৪২: এ লাভ স্টোরি (১৯৯৪) থেকে।
শানু প্রায়ই সহযোগিতা করতেন নদীম-শ্রবন। তাদের কিছু সহযোগিতা মূলক গানের ছবি গুলো হলো আশিকি (১৯৯০), দিল হে কি মানতা নেহি (১৯৯১), সড়ক (১৯৯১), সাজান (১৯৯১), দিওয়ানা (১৯৯২), দিল কা কিয়া কাসুর (১৯৯২), কাল কা আওয়াজ' (১৯৯২), শ্রীমান আশিকি (১৯৯৩), সলামী (১৯৯৩), দামিনী (১৯৯৩), দিলওয়ালে (১৯৯৪), অগ্নি সাক্ষী (১৯৯৬), রাজা হিন্দুসস্থানী (১৯৯৬), জীত (১৯৯৬), পরদেশ'' (১৯৯৭), এগুলো ছাড়াও আরো।
দুই দশকের কর্ম জীবন পার করেন তিনি অনেক সংগীত পরিচালকের সাথে| তাদের মধ্যে হচ্ছেন, আর.ডি. বর্মন, আনান্দ-মিলিন্দ, আনু মালিক, যতীন-ললিত, নদীম-শ্রবন, হিমেশ রেশমিয়া, ইসমাইল দরবার, কল্যাণজী-আনান্দজী, লক্ষিকান্ত-পেয়ারেলাল, রাজেশ রোশন, সাজিদ-ওয়াজিদ, ভিজু শাহ, উত্তম সিং এরদুশমন ছবিতে, রাম-লক্ষন, দীলিপ সেন-সমীর সেন, আনন্দ রাজ আনন্দ, আদেশ শ্রীভাস্তাব, বিশাল-শেখর, এম. এম. কেরাভানি এবং ভিশাল ভারাডওয়াজ। তিনি ভারতীয় ছবির জন্য গানও তৈরি করেছেন এবং বলিউড ছবিও প্রযোজনা করেছেন তা নাম হচ্ছে উত্থান। বর্তমানে কুমার শানু'র দল কাজ করছে রাকেশ ভাটিয়া এর সাথে এবং তারা এক সাথে প্রযোজনা করছেন হিন্দি ছবি যা তৈরি হচ্ছে মুম্বাই এর চার জন পথ শিশুদের নিয়ে। তাদের চার জন'ই রেলওয়ে প্লাটফর্মে জুতা পালিশের কাজ করে প্রতিদিনের রুটি আর মাখনের জন্য। মিঠুন চক্রবর্তী এই ছবিতে প্রধান নায়কের ভুমিকায় অভিনয় করেছেন। সাম্প্রতিক কুমার শানু একটা কাব্যিক বাংলা ছবি হাসন রাজা এর জন্য গান গেয়েছেন, যা পরিচালনা করেছেন যুক্তরাজ্য ভিত্তিক পরিচালক রুহুল আমিন।
শানু প্যানেল বিচারক ছিলেন সনি টিভি এর ওয়ার পরিবার, ঘড়োয়া গায়কদের এক সাথে করার রিয়েলিটি সো যা ছিল জি বাংলা টিভিতে এবং একটি গানের রিয়েলিটি সো যার নাম ছিল সা রে গা মা পা - বিশ্ব সেরা।
কাঞ্চীপুরম জেলা
কাঞ্চীপুরম জেলা (காஞ்சிபுரம் மாவட்டம்) হল ভারতের তামিলনাড়ু রাজ্যের একটি জেলা। এই জেলার পশ্চিম দিকে ভেলোর জেলা ও তিরুভান্নামালাই জেলা, উত্তর দিকে তিরুভেলুর জেলা ও চেন্নাই জেলা, দক্ষিণ দিকে ভিল্লুপুরম জেলা ও পূর্ব দিকে বঙ্গোপসাগর। এই জেলার আয়তন । জেলার উপকূলরেখার দৈর্ঘ্য । জেলার সদর শহর কাঞ্চীপুরম। চেন্নাই ও কোয়েম্বাটোরের পরে এই জেলা তামিলনাড়ুর তৃতীয় সর্বাধিক জনবহুল জেলা। চেন্নাই আন্তর্জাতিক বিমানবন্দর কাঞ্চীপুরম জেলার তিরুসুলামে অবস্থিত।
ইতিহাস
thumb|left|[[মহাবলীপুরম|মহাবলীপুরমের সৈকত মন্দির, একটি ইউনেস্কো বিশ্ব ঐতিহ্যবাহী স্থান।]] খ্রিস্টপূর্ব দ্বিতীয় শতাব্দীতে রচিত পতঞ্জলির মহাভাষ্য গ্রন্থে "কাঞ্চীপুরম" নামের উল্লেখ পাওয়া যায়। খ্রিস্টীয় প্রথম শতাব্দীতে লেখা তামিল ধ্রুপদি মহাকাব্য মণিমেকালাই গ্রন্থেও কাঞ্চীপুরমের বর্ণনা পাওয়া যায়। সংগম সাহিত্যের অন্তর্গত পতুপট্টু গ্রন্থ থেকে জানা যায়, ২৫০০ বছর আগে রাজা তোন্ডাইমন ইলান্ডিরায়ান এই শহর শাসন করতেন।
কাঞ্চী ছিল একটি অন্যতম প্রধান তামিল শিক্ষাকেন্দ্র। হিন্দু, বৌদ্ধ ও জৈন ধর্মাবলম্বীদের কাছে এটি ছিল একটি গুরুত্বপূর্ণ তীর্থস্থান। কালিদাসের রচনায় "নগরেষু কাঞ্চী" কথাটি থেকে অনুমিত হয়, এই শহর সেই সময় শ্রেষ্ঠ নগরগুলির মধ্যে একটি বলে বিবেচিত হল। কাঞ্চীর রাজা প্রথম মহেন্দ্র বর্মণ ছিলেন বিশিষ্ট পণ্ডিত, নাট্যকার ও সংগীতজ্ঞ। সপ্তম শতাব্দীতে চীনা পর্যটক ইউয়ান চোয়াং কাঞ্চীতে এসেছিলেন। তিনি লিখেছিলেন, শহরটির পরিধি ছয় মাইল এবং এই শহরের বাসিন্দারা বীরত্ব ও পবিত্র জীবনযাপনের জন্য বিখ্যাত। শুধু তাই নয় ন্যায়বিচার ও বিদ্যাচর্চার ব্যাপারেও তাদের যথেষ্ট আগ্রহ আছে। গৌতম বুদ্ধ এই শহরে এসেছিলেন বলে জানা যায়। বিজয়নগর সাম্রাজ্যের অধীনস্থ থাকার পর এই শহর প্রথমে মুঘল সাম্রাজ্য ও পরে ব্রিটিশ সাম্রাজ্যের অন্তর্ভুক্ত হয়। thumb|left|কাঞ্চীপুরমের একটি মন্দিরে ১৮১১ সালের চিত্র। ব্রিটিশরা "কাঞ্চীপুরম" শব্দটির ইংরেজি রূপ দিয়েছিল "কাঞ্জিভরম" (Conjeevaram)। ব্রিটিশ শাসনে ১৭৮৮ সালে কাঞ্চীপুরম কালেক্টর-শাসিত জেলায় পরিণত হয়। পরে জেলাটিকে দুই জন কালেক্টরের অধীনে উত্তর ও দক্ষিণে দুই ভাগে ভাগ করা হয়।
ঊনবিংশ শতাব্দীতে এই জেলার সদর শহর হয় করুণগুজি। শুধু ১৮২৫ থেকে ১৮৩৫ সাল পর্যন্ত কাঞ্চীপুরম ছিল এই জেলার সদর। ১৮৫৯ সাল থেকে ১৯৬৮ সাল পর্যন্ত জেলা সদর ছিল সেইদাপেট্টাই-তে।
১৯৬৮ সালের ১ জুলাই ছিল কাঞ্চীপুরম চেঙ্গলপট্টু জেলার সদর শহর হয়। ১৯৯৭ সালের ১ জুলাই উক্ত জেলাটি ভেঙে কাঞ্চীপুরম ও তিরুভাল্লুর জেলা গঠিত হয়। এই সময় কাঞ্চীপুরম, শ্রীপেরামবুদুর, উতিয়ারামেরুর,চেঙ্গলপট্টু, তাম্বারাম, তিরুকালুকুন্ড্রা, মাদ্রান্ডাকাম ও চেয়ুর পঞ্চায়েত সমিতিগুলি কাঞ্চীপুরম জেলার অন্তর্ভুক্ত হয়।
ভূগোল
কাঞ্চীপুরম জেলাটি তামিলনাড়ুর উত্তর-পূর্ব উপকূলরেখা বরাবর অবস্থিত। এই জেলার পূর্ব দিকে বঙ্গোপসাগর, পশ্চিম দিকে ভেলোর ও তিরুভান্নামালাই জেলা, উত্তর দিকে তিরুভাল্লুর ও চেন্নাই জেলা এবং দক্ষিণ দিকে ভিল্লুপ্পুরম জেলা। জেলার মোট উপকূলরেখার দৈর্ঘ্য ৫৭ কিলোমিটার। নিচে জেলার গ্রীষ্ম ও শীতকালীন গড় তাপমাত্রা দেওয়া হল:
প্রাক-বর্ষাকালীন বৃষ্টিপাতের পরিমাণ জেলায় সর্বত্র সমান। তবে উপকূলবর্তী অঞ্চলগুলিতে তুলনামূলকভাবে বেশি বৃষ্টি হয়। জেলাটি প্রধানত বর্ষাকালীন বৃষ্টির উপরই নির্ভরশীল। উত্তর-পূর্ব ও দক্ষিণ-পশ্চিম মৌসুমী বায়ু এই জেলার বৃষ্টিপাতের প্রধান কারণ। উভয় বায়ুর প্রভাবে বার্ষিক যথাক্রমে ৫৪% ও ৩৬% বৃষ্টিপাত হয়। সাধারণ বর্ষায় জেলায় গড় বৃষ্টিপাতের পরিমাণ ১২০০ মিলিমিটার।
পালার নদী এই জেলার সবচেয়ে গুরুত্বপূর্ণ নদী। যদিও অন্ধ্রপ্রদেশে এই নদীর উপর কয়েকটি বাঁধ তৈরির জন্য এটি প্রায় সারা বছরই শুকনো থাকে। এই জেলায় কয়েকটি পাহাড় রয়েছে। মাদুরান্তাকম পঞ্চায়েত সমিতিতে কয়েকটি ছোটো পাহাড় রয়েছে। জেলায় মোট বনাঞ্চলের পরিমাণ ২৩,৫৮৬ হেক্টর।
প্রশাসন
মন্দির-নগরী কাঞ্চীপুরম এই জেলার সদর শহর। প্রশাসনিক কাজের সুবিধার জন্য এই জেলাকে তিনটি রাজস্ব বিভাগে বিভক্ত করা হয়েছে। এই তিনটি বিভাগের অধীনে ৮টি পঞ্চায়েত সমিতি ও মোট ১,২১৪টি রাজস্ব গ্রাম রয়েছে। উন্নয়নের সুবিধার জন্য জেলাটিকে মোট ১৩টি ব্লক ও ৬৪৮টি গ্রাম পঞ্চায়েতে বিভক্ত করা হয়েছে।
কাঞ্চীপুরম জেলার আটটি পঞ্চায়েত সমিতি হল:
আলান্দুর, চেঙ্গলপট্টু, কাঞ্চীপুরম, শোলিঙ্গানাল্লুর, শ্রীপেরমবুদুর ও তাম্বারাম পঞ্চায়েত সমিতিগুলি চেন্নাই মহানগরীয় অঞ্চলের অন্তর্গত।
অর্থনীতি
thumb|right|হ্যুন্ডাই কারখানা, ইরুঙ্গাট্টুকোট্টাই, শ্রীপেরামবুদুর। কাঞ্চীপুরম জেলা একটি কৃষিজীবী-প্রধান জেলা। জেলার ৪৭% বাসিন্দা কৃষিকাজের সঙ্গে যুক্ত। ধান এই জেলার প্রধান ফসল। অন্যান্য ফসলের মধ্যে উল্লেখযোগ্য হল চীনাবাদাম, আখ ইত্যাদি উল্লেখযোগ্য। এই জেলায় ৭৬.৫০ মেট্রিক টন জ্বালানি কাঠ ও ৮.০৩৯ টন কাজুবাদাম উৎপাদন করা হয়। এই জেলার সেচের উৎস হল পালার নদী, জলাশয় ও কুয়োগুলি।
কাঞ্চীপুরমকে ‘রেশম নগরী’ ও ‘মন্দিরনগরী’ বলা হয়। এই শহরের অধিবাসীদের অনেকে রেশমের শাড়ি উৎপাদন করে। প্রায় ৪০০ বছর আগে এখানকার রেশম শিল্পীরা এই শহরে বসতি স্থাপন করে। এই শহরের রেশমি শাড়ির চাহিদা সারা দেশে রয়েছে।
তামিলনাড়ু রাজ্যের ১৬৬টি নোটিফায়েড অঞ্চলের ৭০% এই জেলায় অবস্থিত। এর মধ্যে কুনরাতুর, এরুমাইয়ুর, নন্দমপক্কম, সিরুকালাতুর, সিকারায়াপুরম, কদপেরি, তিরুনীরমালাই, আয়ানচেরি, কিলমবক্কম ও ননমঙ্গলমের নাম উল্লেখযোগ্য।
রাজ্য রাজধানী চেন্নাই-এর কাছে অবস্থিত বলে কাঞ্চীপুরম দেশের শিল্পোন্নত জেলাগুলির একটি। শ্রীপেরামবুদুর-সংলগ্ন অঞ্চলটিকে দেশের অন্যতম বৃহৎ শিল্পাঞ্চলে পরিণত করা হয়েছে। হ্যুন্ডাই, ফোর্ড, মিৎসুবিশি, নোকিয়া, স্যামসাং, ডেল, সেন্ট গোবেইন ইত্যাদি সংস্থার কারখানা আছে এই জেলায়। এই জেলায় তথ্যপ্রযুক্তি শিল্পকেন্দ্রও আছে। টাটা কনসাল্টেন্সি সার্ভিসেস, ইনফোসিস, উইপ্রো টেকনোলজিস, কগনিজ্যান্ট টেকনোলজি সলিউশনস ইত্যাদি তথ্যপ্রযুক্তি সংস্থার অফিস আছে এই জেলায়।